د نوي کال په موقع د حملو سازش، بیلجیئم ٢ مشکوک وسله وال نیولي
د بیلجیئم سرکاري مامورینو ویلي گرفتارۍ په داسې وخت شوي دي چې برسلز کې نوي کال د شورو کیدو او موجوده کال د ختمیدو په موقع په مشهورو مقاماتو باندې سیلگرو د گڼې گوڼې په وخت ترهگرۍ د حملو خطر موجود وو. مامورین وايي په قبضه کې د اخیستل شوي موادو جاج اخیستلی کیږي
د نوي کال شورو کیدو او ٢٠١٥ ته مخه ښه ویلو په موقع سیلگرو د گڼې گوڼې په ځایونو د حملو په سازش کې بیلیئیم د داعش دوه مشکوک وسله وال نیولې دي او پولیس وايي د چاپو په وخت يي د عسکري نوعیت سازوسامان او داعش د تبلغاتو مواد قبضه کې اخیستي دي. دواړه کسان د اتوار، یکشنبې، او د گل، دوشنبې، په ورځ د بیلجیئم سرښار برسلز کې په چاپو کې گرفتار شوي دي. د نیول شوو شناخت او نور تفصیل نه دی ښکاره کړی شوی. پولیس ویلي په یو نیول شوي کس ترهگرۍ دپاره خلکو د برتي کولو ا الزام دی. دویم کس د ترهگرۍ سرگرمۍ د ترسره کولو مرکزي کردار دی. د چاپو په وخت پولیس د جنگي تربيت د پوځي طرز دریشۍ یا وردۍ، د پروپیگنډې یا داعش د تبلیغاتو مواد او کمپیوټرې په قبضه کې اخیستې دي. د بیلجیئم سرکاري مامورینو ویلي گرفتارۍ په داسې وخت شوي دي چې برسلز کې نوي کال د شورو کیدو او موجوده کال د ختمیدو په موقع په مشهورو مقاماتو باندې سیلگرو د گڼې گوڼې په وخت ترهگرۍ د حملو خطر موجود وو. مامورین وايي په قبضه کې د اخیستل شوي موادو جاج اخیستلی کیږي. شپږ نور کسان هم پولیس د تفتیش دپاره بوتللي وو خو ورسته پریښودلی شول. د پراسکیوټر یا د سرکاري وکیل دفتر نور تفیصلات نه دي جاري کړي خو ویل کیږي چې بیلجیئم کې چاپې د نومیر په ١٣ نیټه فرانس کې د حملو سره تړلې دي. د فرانس سرښار پیرس کې د نومیر په ١٣ نیټه د ترهگرۍ په حملو کې ١٣٠ کسان وژل شوي او گڼ شمیر نور زخمیان شوي دي. د پیرس په حملو کې مرکز‏ي کردار عبدالحمید الاباعود او د حملو په لړ کې مطلوب او مفرور کس صالح عبدالسلام په بیلجیئم کې خلکو سره رابطې لرلې.